CELEX: 62020TN0678
Language: da
Date: 2020-11-12 00:00:00
Title: Sag T-678/20: Sag anlagt den 12. november 2020 — Solar Electric m.fl. mod Kommissionen

8.2.2021   
            
            
               DA
            
            
               Den Europæiske Unions Tidende
            
            
               C 44/49
            
         
      Sag anlagt den 12. november 2020 — Solar Electric m.fl. mod Kommissionen
      (Sag T-678/20)
      (2021/C 44/72)
      Processprog: fransk
      
         Parter
      
      
         Sagsøgere: Solar Electric Holding (Le Lamentin, Frankrig), Solar Electric Guyane (Le Lamentin), Solar Electric Martinique (Le Lamentin) og Société de production d’énergies renouvelables (Le Lamentin) (ved advokat S. Manna)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens afgørelse SA.40349 (2020/MI3) B2/AD/MKL/D*2020/101866 af 3. september 2020 om afvisning af sagsøgernes klage af 20. juni 2020 vedrørende Frankrigs statsstøtte til solcelleproducenter i medfør af prisbekendtgørelserne af 10. juli 2006 og af 12. januar og 31. august 2010 annulleres, eftersom:
                  
                              —
                           
                           
                              Sagsøgerne i medfør af artikel 24, stk. 2, i forordning (EU) 2015/1589 har ret til at indgive en klage for at underrette Kommissionen om ulovlig støtte;
                           
                        
                              —
                           
                           
                              Kommissionen er forpligtet til uden unødig forsinkelse at indlede den indledende undersøgelsesfase for alle klager vedrørende ulovlig støtte i medfør af artikel 12, stk. 1, i forordning (EU) 2015/1589;
                           
                        
                              —
                           
                           
                              Kommissionen har pligt til at anvende EUF-traktatens bestemmelser om statsstøtte og kan ikke udvise passivitet.
                           
                        
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om, at den anfægtede afgørelse er behæftet med en fejl, for så vidt som det i afgørelsen lægges til grund, at den af sagsøgerne indgivne klage ikke er omfattet af anvendelsesområdet for artikel 24, stk. 2, i Rådets forordning (EU) 2015/1589 af 13. juli 2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9). Sagsøgerne er af den modsatte opfattelse.
               
            
                  2.
               
               
                  Andet anbringende om, at Kommissionen har begået en retlig fejl i forbindelse med fortolkningen af anvendelsesområdet for artikel 12, stk. 1, i forordning 2015/1589. Sagsøgerne har anført, at deres status af interesseret part er tilstrækkelig til at udløse Kommissionens pligt til omgående at indlede en indledende undersøgelsesfase for alle klager vedrørende ulovlig støtte i medfør af den nævnte bestemmelse.
               
            
                  3.
               
               
                  Tredje anbringende om Kommissionens tilsidesættelse af sine forpligtelser i medfør af artikel 107 TEUF, 108 TEUF og 109 TEUF samt af ovennævnte forordning 2015/1589. Det er sagsøgernes opfattelse, at Kommissionen har pligt til at anvende de bestemmelser i traktaten om Den Europæiske Unions funktionsmåde, som finder anvendelse på statsstøtteområdet, og ikke kan udvise passivitet ved undersøgelsen af en klage, der underretter om ulovlig støtte.